Деспина Димитрова е родена во Скопје, 1992 година. Основното и средното образование ги завршува во родниот град. Во 2011, се запишува на Стоматолошкиот факултет во Скопје, при Универзитетот “Св. Кирил и Методиј”, каде студиите и се сè уште во тек.

Во 2010 година активно се вклучува во Х.Е.Р.А. преку проектот “Moj избор, моја одлука” во кој се работеше на театарски базирана едукација–форум театар. Подоцна се приклучува во програмата за врсничка едукација каде започна како врсничи едукатор за ХИВ/ СИДА. Од тогаш, активно е инволвирана во функционирањето на младинската група на ХЕРА, каде ги планира и спроведува активностите поврзани со младите и нивното сексуално и репродуктивно здравје и права.  Поле на интерес и се човековите права како и застапување и лобирање за сексуалните права на младите во Македонија.

Во 2013 година ги застапува младите како говорник на младинската конференција за “Достапноста на модерната контрацепција за младите во Македонија”. Следната година, 2014, повторно го зазема местото на говорник и младински претставник на конференцијата која претходеше.

Во тек е нејзиниот прв мандат, како член на Управниот одбор на Х.Е.Р.А.